مصطفى لطفي المنفلوطي (خلاق ف 30 دجنبر 1876 ف منفلوط - مصر، توفا ف 25 يوليوز 1924 ف لقاهيرة - مصر) كاتب و أديب مصري ف الريواية والشعر و الترجمة. كان من لأدباء لعرب اللوالا اللي بناو الرواية لعربية لمعاصرة و كايتميز لأسلوب لأدبي ب بلاغة كبيرة ف اللوغة لعربية و شاعرية كبيرة. لكتوبة ديالو "النظرات" و "العبرات" كايتعتابرو من أجمل ما تّكتب ب لعربية ف لعصر لحديث و كايتعتابرو مرجع د لبلاغة لعربية د لقرن لعشرين. المنفلوطي كان من التلاميذ ديال الشيخ محمد عبده ف لأزهر. لأعمال د لمنفلوطي كانت مبنية على اقتباسات ولا ترجمات ديال أعمال أدبية فرانساوية من لأدب لفرانساوي الرومنسي ولا لكلاسيكي د لقرون 18 و 19، و اللي كان كايعاودها ب لاسلوب اللغوي ديالو (بحال روايات ماجدولين، پول و فيرجيني، في سبيل التاج، المنفلوطي كان لإنتاج ديالو لأدبي غزير بزاف و نشر بزاف د لكتوبة و لقصص لقصيرة ف لمجلات ولجرائد لأدبية. لمنفلوطي خلا كتوبة خرين مهمين ف النوع د لمقالة بحال النظرات و كتاب التراحم و محاضرات المنفلوطي و اللي دوا فيهوم على التاريخ د لأدب لعربي و لأخلاق و حتا الشوفة ديالو ل لحياة بحال ف كتاب "النظرات" اللي كانت فيه مجموعة د لمقالات لمرتبطة ب السياسة، لفلسفة و لإسلاميات.